[size=2] AaB's salg af Lucas Andersen til Ajax har betydet, at Jeppe Curth i de seneste to kampe har fået chancen fra start i nordjydernes kampe. Og han har takket for AaB-træner Kent Nielsens tillid med tre scoringer. - Jeg har hele tiden vidst, hvordan det så ud. Til træning har jeg jo spillet med drengene og har ikke følt, jeg har mistet noget. Jeg under også Lucas at komme ud, det har jeg selv prøvet som ung, siger Jeppe Curth. Angriberen mener, at en lille ændring i AaB's spillestil, hvor holdet udnytter overtalsspillet bedre, er årsagen til nordjydernes succes med fem sejre i træk og en forrygende målscore på 19-1 i de seneste fem kampe. - Vi har udviklet vores spil med bolden, og trænet det meget, og så lukker vi altså ingen mål ind, siger Jeppe Curth. - Vi kreerer mange chancer, får bolden ind i boksen og får afsluttet angrebet. Det gavner en spiller som mig, siger Jeppe Curth. Hvordan resten af sæsonen i Superligaen vil forløbe for AaB, som i øjeblikket indtager andenpladsen lige efter FCK, vil Jeppe Curth gerne komme med et bud på. - Vi har snart spillet en tredjedel af kampene, og efter de to næste kampe, ligger vi også i toppen. - Jeg tror ikke, vi kommer til at ligge til nedrykning, som det blev spået. Det er mit umiddelbare bud, siger Jeppe Curth med et smil på læben. /ritzau/ [/size]
Målfarlige Jeppe Curth mener ikke, at det er tilfældigt, at AaB har spillet så godt på det seneste.